《送越人姚日章游淮》
宋代·董嗣杲

气宇凌虹驾海长，薄游感慨旧封疆。
家邻贺老千秋观，袖有曾公一瓣香。
遍走江湖谙客况，快吟风雪过淮乡。
井蛙我且安愚分，未卜何时共酒觞。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。